钦定古今图书集成/历象汇编/历法典/第105卷 > 《新法历书三》 > 图
## 钦定古今图书集成/历象汇编/历法典/第105卷 > 《新法历书三》 > 图

小圈者不分球为两平分不与球同心其去两极一近一远愈近所向极愈小愈近心愈大

如上图甲乙为大圈丙丁戊己庚皆小圈也故一大圈之上之下可作无数小圈众小圈之间止可作一大圈

第十一题：〈球外：〉

圈不论大小，其分之有三等。

“三等”者，一曰大分，一曰小分，一曰细分。如两平分之
为半圈，四平分之为象限，此大分也。每象限分为九
十度，此小分也。每度又析为百分，每分为百秒，递析
为百至纤而止。《西历》则每度析为六十分，每分为六
十秒，递析为六十至十位而止，此细分也。

第十二题：〈球外：〉

两大圈交而相分为角。欲测其角之大从交数两弧。